من يريد حرمان ساكنة سلا من خدمات طبية تستجيب للحاجيات المتزايدة لمدينة مليونية. سبيطار الأمير مولاي عبد الله اللي دشنو الملك قبل أسبوع، لن يكون متاحا أمام ساكنة المدينة المعوزة. المندوبية الجهوية للصحة تدفع في اتجاه استنساخ تجربة الشيخ زايد بسلا. هاذ الشي اللي كيبان من خلال أن هاذ السبيطار يكون تابع للمستشفى الجامعي ابن سينا، مع إجبارية الآداء عن كل الخدمات الطبية المقدمة، وعدم اعتماد بطاقة المساعدة الطبية راميد، وتعيين أطر جديدة وطاقم المستشفى القديم ميخدمش تما بدعوى غير صالح. دابا هاذ الطاقم لكان مصالحش للمكستشفى الجديد، راه مصالحش حتا للمستشفى القديم. شكون مول هاذ لبلانات. المندوبية الجهوية في قفص الاتهام، وشد الحبل متواصل والناس كيحملو المسؤولية لوزارة الصحة. دابا هاذ السبيطار دشن ف 2008 وتعثر 10 سنين، ونهار دشنو الملك غادي يولي سبيطار ديال الميسورين والمرفحين، واخا الطاقة الاستيعابية فيه 250 سرير، وتبنى بمساعدات أوربية. المبرر ديال المندوبية الجهوية، هو أن السبيطار فيه تجهيزات غالية خاصها الأداء والصيانة وميكونش عليها الضغط. واش هاذ الاجهزة غلا من صحة المواطن. دابا بهاذ المفهوم مستشفى الامير مولاي عبد الله غادي يولي مرفق خاص، إيوا علاش كيكذبو على الناس فالتلفزة وكيقولوا غيخفف الضغط على المستشفى الجامعي يلا كان ماشي ديال الفقراء، خاصة وأن الهجرة القروية المكثفة رفعت نسبة الهشاشة والفقراء. 
شكون بغا يرجع سيبطار اللي دشن الملك بسلا بحال الشيخ زايد وعلاش هاذ الصراعات والناس كتسنى السبيطار يخدم